Ten spyte van al die nare dinge wat Suid-Afrika sedert Februarie 1990 te beurt geval het, is daar nog steeds mense en kerke wat die oorblyfsels van apartheid teen alle wil en dank wil afbreek. Hulle kan tog nie steeds glo dat vrede deur rassevermenging bereik sal word nie? Dan moet dit moedswilligheid wees want wat die afgelope tyd met Senekal weer eens bewys is staan teen die rotse uitgekap: Geen vrede word verkry deur rassegrense uit te wis of menseverskeidenheid tot niet te maak nie! Vrede word slegs langs die weg van rasseskeiding en eerbied vir God se skeppingsverskeidenheid verkry. En 'n regering wat nie eers respek het nie vir 'n Eerste Wêreldland wat in hulle skoot geval het, en dit reeds afgebreek het tot groter rommel as rommelstatus, sal nooit eerbied vir God en sy skepping betoon nie. Malema het in die afgelope tyd selfs beweer dat swartes die berge, bome en see gemaak het en dat dit alles hulle eiendom is! Wat 'n vermetele uitlating en oneerbiedigheid aan die Skepper daarvan!
Afgesien van swartes, het blanke ondersteuners van rassegelykheid wat die uitsprake van God se Woord oor skeiding en grense minag, ons land oneindige skade aangedoen. Baie van hulle het al landuit gevlug. Daarmee ontstaan die vraag: Hoe durf mense wat hulle vir verandering beywer elders in die wêreld vir die gevaar van hul eie maaksel gaan wegkruip!
Hoe dikwels het dit nie al gebeur dat die regstellers van sogenaamde onreg op die ou einde self op die brandstapel beland nie? Baie wat in apartheid 'n steen des aanstoots gevind het, is self in die nuwe bedeling gestenig. Die bekendste geval is dié van die liberale Amerikaanse student, Amy Biehl, wat haar flater te laat agtergekom en die soveelste slagoffer van misplaaste swart woede geword het. Haar haat vir die Boerevolk en gevolglike tere besorgdheid oor die sogenaamde Veronregte Mense het haar te vroeg in haar graf laat beland. Haar grootste oortreding was dat sy blank was!
Blanke Suid-Afrikaners het een duur les geleer en sal mettertyd nog 'n paar daarvan beleef: Rassegelykheid bring nie vrede nie, maar vernietig dit! Die ongekende verdeeldheid en rassehaat wat ons land sedert die ANC se oorname kenmerk, bevestig dit elke dag.
Oral waar volke afsonderlik woon en deur hul eie mense regeer word, is geweld, misdaad en barbaarsheid so goed as afwesig. Daarenteen is 'n reënboognasie die teelaarde vir ongekende ellende en gruwelike vergrype.
Apartheid het buitelandse beleggers-insette met vertroue laat lewer en ons land ekonomies welvarend gehou. Werk is verskaf en doeltreffende opleiding is gebied wat 'n gelukkige samelewing verseker het. Nou is feitlik die helfte van die land se inwoners werkloos en die ekonomie staan op die randjie van die afgrond.
Die dag dat rasseskeiding ter wille van vrede weer op die tafel gaan verskyn kom al nader. Hoe meer Senekals plaasvind, hoe vinniger sal die wete dat rasseskeiding absoluut noodsaaklik is tot ons mense deurdring. Hopelik sal hulle dan die waarde daarvan waardeer en besef dat rasseskeiding die heel enigste vorm van 'n samelewing is wat vrede bewerkstellig!